Doar 1 din 100 de români care au avut COVID-19 a donat plasmă. De ce nu se fac mai multe transfuzii.
1 din 100 de români care au avut COVID-19 a donat plasmă. 1.246 de pacienți internați au primit tratamentul. Cele mai multe doze de plasmă au fost date spitalelor din București.
1% e procentul dureros când vine vorba de românii care au avut COVID-19 și au donat plasmă să ajute bolnavii în stare gravă. Statistica e făcută din aprilie 2020 și până în prezent.Indiferent câte intenții bune ar fi în rândul pacienților, le pune bețe-n roate infrastructura. Lipsesc aparatele de plasmafereză, necesare pentru colectarea prețiosului lichid.Apoi, intervine organizarea proastă. Așa s-a ajuns ca nici măcar 10.000 de români să nu poată dona. Numărul e undeva la 9.600. Desigur, nu ies din calcul nici teama pacienților, nici problemele medicale din cauza cărora unii pot dona.Este vorba de aproximativ 20.000 de pacienți care ar fi vrut să doneze, dar n-au putut din motivele menționate anterior. În total, au fost pierdute 174.000 de doze de plasmă, care putea salva o mulțime de vieți.Bucureștiul și opt județe însumează 63% din totalul de transfuzii de plasmă, în perioada asta. Alături de capitală, fruntașe sunt Argeșul, Aradul și Iașiul.